**Har du lyst til at være vores nye tandplejer kollega ?**

**Tandplejer vikar søges til en spændende stilling midt i Roskilde by.**

**Vi søger** en frisk og ambitiøs Tandplejer til en vikar stilling, da vores søde tandplejer igennem flere år går på barsel ca. d.1.september i 1 år, til en veletableret stilling, på en spændende, travl arbejdsplads, med engagerede kollegaer og i et velfungerende teamwork, midt i Roskilde by, beliggende i gågaden tæt på offentligt transport og parkeringsmuligheder.

Som person brænder du for faget og sætter en ære i dit arbejde. Du er vant til at tage initiativ og gennemføre tiltag, som er afstemt med dine kollegaer. Loyalitet er en del af din personlighed og du har interesse i et godt samarbejde, måske med mulighed for et længere varende samarbejde udover barselperioden.

Du har empati og sikrer altid sammen med patienten, at de får den bedste behandling.

**Vi tilbyder** et job med masser af udfordringer og faglig sparring, på en top moderne digitaliseret Tandlægeklinik med bla. elektronisk journal (Al Dente) m. digital poche registrering, Cerec digital porcelæns arbejde og digitalrøntgen/panorama røntgen.

Vort team består af 2 Tandlæger, 2 tandplejer samt 5 klinikassistenter. Vi beskæftiger os med alle former for tandbehandling, bla. kosmetisk tandpleje herunder tandregulering m. bla. Suresmile og Invisalign, Fotosan Pa- behandling, implantat behandling, kirurgi, laser, avanceret protetik.

**Tiltrædelse 1.9.2024… el. efter aftale**.

**Send venligst skriftlig ansøgning + cv m. billed til:**  receptionen@tandicentrum.dk

 **Tandlægerne I Centrum v/ Lars Weltzer • Algade 5 • 4000 Roskilde •**

 **www.tandicentrum.dk**



 Vi passer på dit smil ….